Ĉina prezidanto Xi Jinping merkrede vespere interparolis kun indonezia prezidento Joko Widodo en Balio, Indonezio. Ili atingis gravajn konsentojn pri konstruo de ĉina-indonezia komunumo kun komuna estonteco.
#000000
Xi kaj Widodo unue vidis teston de manipulo de Ĝakart-Bandunga Rapidega Fervojo per videoligo kaj videon prezentantan atingojn de ĉina-indonezia kunlaboro.
#000001
La du ŝtatestroj sekve interparolis.
#000003
Xi gratulis Indonezion pro ĝia sukcesa okazigo de la pintkunveno de Grupo 20 (G20).
#000004
Xi diris, ke la 20-a Nacia Kongreso de la Komunista Partio de Ĉinio (KPĈ) difinis la centran taskon de la KPĈ sur la nova vojaĝo en la nova epoko. Li diris, ke ankaŭ Indonezio faras rapidan progreson al realigo de Indonezia Vizio 2045 difinita por la landa centa datreveno.
#000005
Ĉinio estas preta mano-en-mane kun Indonezio subteni kaj helpi unu la alian sur vojaĝoj antaŭen.
#000006
Xi diris, ke Ĉinio daŭre kuraĝigos elstarajn ĉinajn kompaniojn partopreni en gravaj projektoj de infrastruktura konstruado, ĉeesti al disvolvo de indonezia nova ĉefurbo kaj Norda Kalimantan-Industria Parko, kaj plivastigi kunlaboron en cifereca ekonomio, verda disvolvo kaj aliaj kampoj.
#000008
Widodo diris, ke la Ĝakart-Bandunga Rapidega Fervojo estas simbolo de la strategia kunlaboro inter la du landoj. Indonezio pretas kunlabori kun Ĉinio kaj doni ĉiujn energiojn por garantii, ke la fervojo ekfunkciu en la venonta jaro laŭplane.
#000009
Li menciis, ke Indonezio laboros kun Ĉinio por sukcesigi gravajn projektojn inkluzive de la Regiona Ampleksa Ekonomia Koridoro, la "Du Landoj, Du Parkoj" kaj Norda Kalimantan-Industria Parko. Li esperis, ke la du flankoj profundigos strategian kunlaboron kaj praktikan kunlaboron kaj kune konstruos ĉina-indonezian komunumon kun komuna estonteco.
#000010
La du gvidantoj kune atestis subskribon de la Plano de Ago por Fortigi la Ampleksan Strategian Partnerecon inter la Popola Respubliko de Ĉinio kaj la Respubliko de Indonezio (2022-2026), kunlabora plano pri la iniciato Zono kaj Vojo, kaj kunlaboraj dokumentoj pri la kampoj ekonomia, komerca, diĝita ekonomio, trejnado de profesio kaj medicinaj plantoj.
#000011